Krascheninnikovia ceratoides

A Kraschesninnikovia ceratoides (L.), conoixida en Alfambra como alarba y en Osera d'Ebro como hierba rusa, ye una planta d'a familia d'as Quenopodiacias que ye propia d'arias semiaridas con hibierno muito frido y verano muito caloroso d'Asia Central.

Tamién se troba en Europa oriental y enclaus de l'Orient meyo, Norte d'Africa y este d'a Peninsula Iberica. Son repuis d'una mas gran extensión en tiempos con atras condicions climaticas.

O descubrimiento d'esta planta en a depresión d'Ebro se produció en o sieglo XIX cuan un soldau francés que heba estau en una campanya en Rusia la-se trobó en Aragón. En Osera d'Ebro, a on que o naturalista Javier Blasco Zumeta ha promoviu a suya protección, no bi'n ha guaires. En Fuents d'Ebro ye cuasi acotolada. En a val d'Alfambra, tamién se-i troba. En Perals bi'n ha pocas, pero en Alfambra bi'n ha tanta que pueden veyer-sen mesmo en o casco antigo d'o lugar.

Se diferencia d'atras quenopodiacias peninsulars por l'abundancia de pelos blancos en o tallo.

 Referencias 

Categoría:Flora d'Aragón
Categoría:Chenopodioideae